b'\n_START_ARTICLE_\nJussi Adler-Olsen\n_START_SECTION_\nMladost\n_START_PARAGRAPH_\nRodio se 2. kolovoza 1950. u Kopenhagenu kao najmla\xc4\x91e od \xc4\x8detvero djece i jedini sin uspje\xc5\xa1nog seksologa Henryja Olsena. Proveo je djetinjstvo s obitelji u vi\xc5\xa1e du\xc5\xa1evnih bolnica diljem Danske. Kao tinejd\xc5\xbeer svirao je gitaru u nekoliko pop-sastava. Nakon \xc5\xa1to je zavr\xc5\xa1io dr\xc5\xbeavnu \xc5\xa1kolu R\xc3\xb8dovreu, studirao je medicinu, sociologiju i film. Krajem 1970-ih radio je u raznim podru\xc4\x8djima izdava\xc4\x8dke industrije kao \xc5\xa1to su scenariji za stripove, lektura i novinarstvo.\n_START_SECTION_\nKnji\xc5\xbeevna karijera\n_START_PARAGRAPH_\n1980. po\xc4\x8deo je sastavljati prvu dansku enciklopediju stripova, Komiklex, koju je zavr\xc5\xa1io 1985. Zatim je napisao dvije knjige o Grouchu Marxu (1984.\xe2\x80\x931985.). Objavio je Fred p\xc3\xa5 tryk (1989.), jedinu poznatiju dansku bibliografiju djela vezanih uz mir i sigurnost._NEWLINE_Uslijedio je njegov prvi uspje\xc5\xa1ni roman Alfabethuset (Abecedna ku\xc4\x87a, 1997.). Govori o dva britanska pilota na tajnom zadatku koji se sru\xc5\xa1e u Njema\xc4\x8dkoj za vrijeme Drugog svjetskog rata. Uslijedio je Og hun takkede guderne (Razbija\xc4\x8d tvrtki, 2002.), triler smje\xc5\xa1ten u Iraku, gdje indonezijski stru\xc4\x8dnjak za uni\xc5\xa1tavanje velikih korporacija mora sru\xc5\xa1iti jednu naftnu kompaniju._NEWLINE_Washington dekretet (Washingtonski dekret, 2006.) zapo\xc4\x8dinje s atentatom na kandidata Demokratske stranke netom prije ameri\xc4\x8dkih izbora._NEWLINE_Njegovi prvi romani u krimi-seriji o Sektoru Q, Kvinden i buret (\xc5\xbdena u kavezu) i Fasandr\xc3\xa6berne (Ubojice fazana), objavljeni su 2007. i 2008. Oba su smje\xc5\xa1tena u Danskoj, gdje su mu podigli popularnost i pojavili se na listama uspje\xc5\xa1nica. Uslijedio je Flaskepost fra P (Poruka u boci, 2009.),  a njegova zadnja knjiga o Sektoru Q, Journal 64 (Dnevnik 64), objavljena je 2010._NEWLINE_Romani Adlera-Olsena prodani su u 25 zemalja, kao \xc5\xa1to su Kina, Nizozemska, Njema\xc4\x8dka, Rusija, Sjedinjene Dr\xc5\xbeave, \xc5\xa0panjolska, \xc5\xa0vedska i Velika Britanija. Po Abecednoj ku\xc4\x87i snimljen je i film.'